|  |  |
| --- | --- |
|  | ***Fórum pre edukáciu, spoluprácu, afirmáciu a podporu občianskej spoločnosti***Banović Strahinje 8, 21 000 Nový Sad, Telefón: +381 21 474 0684, +381 63 552 246, [www.fesap.org.rs](http://www.fesap.org.rs) email: office@fesap.org.rs***Fórum pre edukáciu, spoluprácu, afirmáciu a podporu občianskej spoločnosti***Strahinju Banovića 8, 21 000 Nový Sad, Telefón: +381 21 474 0684, +381 63 552 246, [www.fesap.org.rs](http://www.fesap.org.rs) е-mail: office@fesap.org.rs |

Číslo: 44/2022
Dátum: 19. 10. 2022

Podľa rozhodnutia o pridelení rozpočtových prostriedkov na Verejnom súbehu na spolufinancovanie podprojektu Multikulturalizmus na klik číslo 128-90-131/2022-05 z 30. marca 2022, ako aj návrhu súbehovej komisie na rozoberanie, hodnotenie a známkovanie prihlášok podaných na Súbeh o výber videopráce na tému Vyjadri sa, zo zápisnice číslo 42/2022 z 18. 10. 2022 predsedníčka Správnej rady Fóra pre edukáciu, spoluprácu, afirmáciu a podporu občianskej spoločnosti (ďalej: FESAP) z Nového Sadu vyniesla

**Rozhodnutie**

**o odmenených prácach na Súbehu o výber videopráce na tému Vyjadri sa**

**I.**

Na základe Verejného súbehu na spolufinancovanie podprojektu Multikulturalizmus na klik, vyhláseného dňa 09.02.2022 pod číslom 128-90-131/2022-05, ktorý bol uverejnený v Úradnom vestníku AP Vojvodiny číslo 8/2022 dňa 09.02.2022, ako aj Súbehu na výber videopráce na danú tému Vyjadri sa, ktoré FESAP zverejnilo na svojej webovej stránke a webovej stránke Pokrajinského sekretariátu vzdelávania, predpisov, správy a národnostných menšín – národnostných spoločenstiev (ďalej len: sekretariát) 13. 09. 2022, po rozoberaní včasných a platných prihlášok, komisia schválením zápisnice o práci číslo 42/2022 z 18. 10. 2022 určila nasledujúci poradovník odmenených prác:

|  |  |  |  |  |  |  |
| --- | --- | --- | --- | --- | --- | --- |
| Por. č.zoradenia | Meno a priezvisko žiaka | Osídlené miesto | Počet bodov | Názov práce | Škola | Cena |
| 1. | Világos Balázs(Balaž Vilagoš)  | Ada | 15 | Vyjadri sa | Technická škola Ada | Mobilný telefón Samsung Galaxy A52 128GB Awersome blue a flash disk Kingston KC-U2G64 64 GB Data traveler Exodia 32 biely |
| 2. | Faragó Szabolcs(Farago Sabolč) | Temerin  | 10 | Vyjadri sa | Gymnázium so žiackym domovom pre nadaných žiakov BólyaiTemerin | Reproduktor BLAUPUNKT PA 10 a flash disk Kingston KC-U2G64 64 GB Data traveler Exodia 32 biely |
| 3. | Vesna Vonić | Vrbas  | 5 | Vyjadri sa | Stredná odborná škola 4. júla Vrbas | Herná súprava WS GC-4102 Comanche Combo 4in 1, Microlab M300U reproduktory 2.1 38W RMS a Kingston flash disk KC-U2G64 64 GB Data traveler Exodia 32 biely |

**II.**

Toto rozhodnutie o voľbe sa zverejňuje na oficiálnej webovej stránke FESAP a sekretariátu.

**III.**

Toto rozhodnutie je konečné.

**Zdôvodnenie**

Podľa článku 11 v súvislosti s článkom 23 a 25 Pokrajinského parlamentného uznesenia o rozpočte Autonómnej pokrajiny Vojvodiny na rok 2022 (Úradný vestník APV číslo 54/2021, 7/2022, 37/2022 – opätovná bilancia) a článku 7 Pokrajinského parlamentného uznesenia o prideľovaní rozpočtových prostriedkov na podporu postavenia národnostných menšín – národných spoločenstiev a rozvoj multikulturalizmu a tolerancie (Úradný vestník APV č. 8/2019), Pokrajinský sekretariát vzdelávania, predpisov, správy
a národnostných menšín – národnostných spoločenstiev dňa 09.02.2022 vypísal Verejný súbeh na spolufinancovanie podprojektu Multikulturalizmus na klik pod číslom 128-90-131/2022-05. Verejný súbeh bol vypísaný na pridelenie dotácií Pokrajinského sekretariátu vzdelávania, predpisov, správy a národnostných menšín – národnostných spoločenstiev, registrovaným právnickým osobám (združeniam, asociáciám a iným subjektom so sídlom na území Autonómnej pokrajiny Vojvodiny) na usporiadanie 8 odmeňovacích súbehov všeobecného verejného záujmu, pre žiakov základných a stredných škôl z AP Vojvodiny, a to v oblasti multikultúrnosti, tolerancie a ochrany a prezentovania etnickej rôznorodosti a kultúrnej identity národnostných menšín – národnostných spoločenstiev vo Vojvodine.

Pokrajinským parlamentným uznesením o prideľovaní rozpočtových prostriedkov na zveľadenie postavenia národnostných menšín – národnostných spoločenstiev a rozvoj multikulturalizmu a tolerancie (Úradný vestník APV číslo 8/2019) sa upravuje účel, spôsob a postup na pridelenie rozpočtových prostriedkov na spolufinancovanie programov a projektov na zveľadenie postavenia národnostných menšín – národnostných spoločenstiev a rozvoj multikulturalizmu a tolerancie na území Autonómnej pokrajiny Vojvodiny.

Uvedené prostriedky sa poskytujú z rozpočtu AP Vojvodiny a vedú sa v osobitnom rozpočtovom oddiele pokrajinského orgánu správy príslušného pre oblasť národnostných menšín – národnostných spoločenstiev.

Právo na pridelenie rozpočtových prostriedkov pokrajinského sekretariátu na zlepšenie postavenia národnostných menšín – národnostných spoločenstiev majú združenia, fondy a nadácie príslušníkov národnostných menšín – národnostných spoločenstiev, ktoré majú registrované sídlo na území AP Vojvodiny.

V článku 15 Pokrajinského parlamentného uznesenia o pokrajinskej správe (Úradný vestník APV číslo 37/14 a 54/14 – iné uznesenie, 37/2016, 29/2017, 24/2019, 66/2019 a 38/2021) je stanovené, že na účely presadzovania zákonov, iných predpisov a všeobecných aktov Srbskej republiky, predpisov Zhromaždenia a Pokrajinskej vlády, pokrajinské správne orgány vynášajú predpisy a jednotlivé akty, keď sú na to oprávnené, a článkom 16 odsek 5 toho istého uznesenia sa rozhodnutím rozhoduje o jednotlivých veciach v súlade s predpismi. V súlade s článkom 24 odsek 2 pokrajinský tajomník zastupuje pokrajinský sekretariát, efektívne organizuje a zabezpečuje plnenie úloh, vynáša akty, na ktoré je oprávnený, zriaďuje komisie a pracovné skupiny na vykonávanie zložitejších úloh v rámci sekretariátu a rozhoduje o právach, povinnostiach a zodpovednostiach zamestnancov. V článku 37 ods. 5 sa ustanovuje, že Pokrajinský sekretariát vzdelávania, predpisov, správy a národnostných menšín – národnostných spoločenstiev v súlade so zákonom vykonáva úlohy pokrajinskej správy súvisiace s prípravou aktov pre Zhromaždenie alebo Pokrajinskú vládu, a ktoré okrem iného: prispievajú k rozvoju interkulturalizmu, afirmácie multikulturalizmu, tolerancie a spolunažívaniu národnostných menšín – národnostných spoločenstiev žijúcich na území AP Vojvodiny; starajú sa o výkon práv v oblasti ľudských práv a práv osôb patriacich k národnostným menšinám – národnostným spoločenstvám a určujú ďalšie práva osôb patriacich k národnostným menšinám – národnostným spoločenstvám; zabezpečujú prostriedky na financovanie, teda spolufinancovanie národnostných rád národnostných menšín, združení a organizácií národnostných menšín – národnostných spoločenstiev, ako aj zlepšenie realizovania práv príslušníkov národnostných menšín – národnostných spoločenstiev z územia AP Vojvodiny.

Súbehová komisia pre implementáciu postupu pridelenia rozpočtových prostriedkov na základe Verejného súbehu na spolufinancovanie subprojektu Multikulturalizmus na klik bola zariadená rozhodnutím číslo 128-90-131/2022-05 z 19. 3. 2022. Komisia zasadala 21. 3. 2022 a po zvážení a vyhodnotení prihlášok združení, fondov a nadácií na uvedenom súbehu stanovila zoznam hodnotení, bodovania a zoradenia prihlásených programov/projektov, ktorý bol zverejnený na oficiálnej webovej stránke pokrajinského sekretariátu 21. 3. 2022. Účastníci súbehu mali právo vzniesť námietky voči zoznamu hodnotenia a zoradenia prihlásených programov/projektov do 8 dní po dni jeho uverejnenia. Po termíne na predloženie námietok súbehová komisia zaslala pokrajinskému tajomníkovi návrh na konečné rozhodnutie o výbere programov/projektov na pridelenie prostriedkov v rámci verejného súbehu na spolufinancovanie podprojektu Multikulturalizmus na klik.

Pokrajinský tajomník 30. 03. 2022 vyniesol rozhodnutie o pridelení rozpočtových prostriedkov v rámci Verejného súbehu na spolufinancovanie subprojektu Multikulturalizmus na klik, ktorým sa na základe Verejného súbehu na spolufinancovanie subprojektu Multikulturalizmus na klik, finančné prostriedky vo výške 700 000,00 dinárov udeľujú **Fóru pre edukáciu, spoluprácu, podporu občianskej spoločnosti – FESAP z Nového Sadu**. Článkom 11 odsek 3 Pokrajinského parlamentného uznesenia o pridelení rozpočtových prostriedkov na zlepšenie postavenia národnostných menšín – národnostných spoločenstiev a rozvoj multikulturalizmu a tolerancie (Úradný vestník APV č. 8/2019) je predpísané, že rozhodnutie Pokrajinského sekretariátu vzdelávania, predpisov, správy a národnostných menšín – národnostných spoločenstiev o voľbe je konečné. Sekretariát a FESAP 04. 04. 2022 uzavreli zmluvu o pridelení prostriedkov číslo 128-90-107/2022-05. Na základe ustanovení Verejného súbehu, uvedeného rozhodnutia a zmluvy o pridelení prostriedkov vyhlásilo FESAP dňa 13. 09. 2022 Súbeh na výber videopráce na tému Vyjadri sa, na ktorom bolo možné podať prihlášky do 30. 9. 2022. Po uplynutí lehoty na podávanie prihlášok, dňa 18. 10. 2022, zasadala súbehová komisia na rozoberanie, vyhodnotenie a známkovanie prihlášok podaných na uvedený súbeh a prostredníctvom zápisnice č. 42/2022 z dňa 18. 10. 2022 určila návrh na vynesenie rozhodnutia o výbere videopráce na tému Vyjadri sa.

V súlade s uvedeným predsedníčka Správnej rady FESAP úplne prijala zápisnicu a návrh rozhodnutia so zoznamom ocenených prác a vyniesla rozhodnutie ako v dispozitíve.

Rozhodnutie sa zverejní na webovej stránke FESAP a doručí sekretariátu za účelom zverejnenia na webovej stránke sekretariátu.

Rozhodnutie doručiť:

1. sekretariátu;
2. archívu.

Dr. Ida Kabok

Predsedníčka Správnej rady FESAP